ایران، لندن مرکزلی موخالیف مئدیا قورولوشو "ایران اینترنشنال" تلویزیونو اوچون ایشله‌دیگی ادعا ائدیله‌ن بیر نفرین گؤزآلتینا آلیندیغینی آچیقلادی.
ایرانین یاری رسمی تسنیم خبر آژانسینا گؤره، سپاه اطلاعات تشکیلاتی، ایران اینترنشنال تلویزیونو "باش سوروملولاریندان بیرینی" باتی آذربایجان‌ین خوی شهرینده گؤزآلتینا آلدی.
خبرده، کیملیگی آچیقلانمایان شخصین، اؤلکه‌ده‌کی گؤستریلر سیراسیندا سوسیال مئدیا واسطه‌سی ایله،  "خالقی گوونلیک قارشیدی ائیلملره، واندالیزمه و شهرین گوونلیگینه ضرر وئرمه‌یه تشویق ائدن بیر چوخ ائیلمه گیریشدیگی" بیلدیریلدی.
ایران‌دا، داها اؤنجه‌ده لندن مرکزلی مئدیا قورولوشو اوچون چالیشدیغی دلیلی ایله ۱۰ نوامبردا ایلهام افکاری آدلی بیر قادینین، ۲۳ نوامبردا دا آدی آچیقلانمایان باشقا بیر شخصین توتوقلاندیغی آچیقلانمیشدی.
تهران یؤنه‌تیمی، ۱۹ اکتبردا "شدت ایچریکلی ائیلملر دۆزنله‌ین گؤستریچیلری تشویق ائتدیگی" ادعاسی ایله لوندن مرکزلی  موخالیف مئدیا قورولوشو ایران اینترنشنال کانالینی "ترور هؤرگوتو" اعلان ائتمیشدی.
